# Ledav
## Brezhoneg
### Etimologiezh

    Stumm brezhonek ar ger kembraeg Llydaw, « Breizh », eo. Meneget ivez en henvrezhoneg (letau). Da dostaat marteze ouzh ar wrizienn led (s.o. ledan, ledenez) pe ouzh hini lid (lid, lidañ).
    Litavis (anavezet dindan stummoù Litauis, Litaui, Litauia, ha Llidaw) a zo un doueez eus an doueedoniezh kelt kehelet gant ar C'halianed. Gallout a rafe c'hellfe hec'h anv bezañ deveret eus ar wrizienn henkeltiek adsavet *līto- (« lid, gouel, fest »), evel ar ger krenngembraek llitho (« magañ, boueta »); ha, neuze, bezañ lakaet da "Hi a vag", hag hi da vamm doueelez. Doueez diwallour Ledav a c'hellfe ivez bezañ hi avat.
    E skridoù latin zo e vez meneget Breizh pe an Arvorik gant ar ger Letavia (quae antiquitus letauia sive armorica uocata est (« a veze anvet Ledav pe an Arvorik gwezhall »), hervez kronik Robert de Torigni, hag in partes letaniae quae pars est armoricae siue britanniae minoris (« e douaroù Ledav, a zo ur rann eus an Arvorik pe Vreizh Vihan ») hervez buhez Sant Goulven (a gaver kemmesket enne u, v hag n evel m'eo boas e dornskridoù ar Grennamzer.
    Gallout a rafe "Letavia" bezañ deveret eus "Letavis", ar pezh a lakafe ar vro da vezañ "Bro Litavis" pe "Bro Hi hag a vag", a c'hell bezañ jubennet evel "Bro ar Builhentez".
    A-hend-all, e c'hellfe Letavia pe Letauia deverañ eus *lēto- (bet kent *leito-, « glas-louet ») pe *lāto- (« ledan »), gant an dibenn-ger deverañ *-auā, a lakafe ar ger da dalvezout « Al Lec'h Glas-Louet » pe « An Douar Ledan ». Liammet eo an anv gant hini doueez vedek an Douar, Pṛthvi, « an Douar Doueeelaet » (deuet an anv-se eus ur ger indez-europek o talvezout « an Hini Ledan »). Liammet ivez gant an anv gresim Plataia, ar pezh a lakafe “Letavia/Letavis” da vezañ « Hi hag a zo Ledan ».
    Alese e c'heller soñjal ez eo Letavis ur vamm, pe doueez an Douar. Litaui(a) ha Prithvi a zlefe dont eus ar wrizienn hen-indezeuropek *pelt-, doare dibennet *pele- pe *pla- (« plaen » pe « ledan »), a ro ar ger latin planus (« live ») ha an hini gresim palamē (« douar bras ») hag a c'hellfe bezañ orin ar ger germanek *felthuz, ivez, a zegas neuze d'ar ger hensaoznek ha krennsaoznek feld (kar-nes d'ar stummoù alamanek feld ha nederlandek veld), ha d'ar ger saoznek field ; perak ne vefe ket komprenet Litavi(a) ha Pṛthvi evel « ar Park Bras », neuze ?
    Hervez Ch.-J. Guyonvarc'h, erziwezh, e tavefe ar stummoù iwerzhonek Letha, kembraek Llydaw, ha galianek Litavis ha Litana d'ar vuhez all (dreist ar marv), adsavet gant ar furm *Letavia. Lethes e gresim gant Strabot a dalvez « ankoun », met e c'hellfe ivez treuzkas un tremen eus ar yezh lec'hel komprenet fall gant Helliz ha Romaned a lakaas da glokaat gant ur ger en o yezh. Mar ouzhpenner e tavee stêr-Lethe d'ul lodenn eus taolennadurioù an arallvuhez, e c'hellfer soñjal e oa tremenet aes eus stumm lec'hel *Letavia d'ar stumm Lethes. Gallout a rafe eta orin ar ger talvezout « douar ar marv ».

### Anv divoutin

Ledav /ˈleːdaw/ benel
* Douar gwerin predenek ar c'hevandir.

#### Doareoù-skrivañ all

    E doare-skrivañ etrerannyezhel e vez skrivet Ledaw.

#### Gerioù heñvelster

* (an) Arvorig
* Breizh

#### Deveradoù

* ledavad
* ledaveg
* ledaveger

#### Troidigezhioù

* esperanteg : Letavio
* galizeg : Letavia
* galleg : Létavie
* italianeg : Letavia
* katalaneg : Letavia
* kembraeg : Llydaw
* kerneveureg : Ledaw
* latin : Letavia
* okitaneg : Letàvia
* portugaleg : Letávia
* saozneg : Letavia
* spagnoleg : Letavia

### Gwelet ivez

* Ar pennad Litavis er Wikipedia saoznek
* Ar pennad Latis er Wikipedia saoznek

### Daveoù

Roll an daveoù :
* : Fitzpatrick-Matthews, Keith. “Britanny/Llydaw.” The Cyberhome of Keith Fitzpatrick-Matthews. 26 May 2007 <http://www.kmatthews.org.uk/arthuriana/brittany.html>.
* : Koch, John T., Ériu, Alba, and Letha: When Was a Language Ancestral to Gaelic First Spoken in Ireland?, Emania: Bulletin of the Navan Research Group 9 (1991): 17–27.
* : Gwinn, Christopher. “Re: Litavi.” LISTSERV 15.0: OLD-IRISH-L Archives. 31 Dec. 2000, 13:48:19 −0500. L-Soft. 26 May 2007 <https://listserv.heanet.ie/cgi-bin/wa?A2=ind0012&L=old-irish-l&P=10754>.
* : Anwyl, Edward, M.A.. Celtic Religion in Pre-Christian Times. London: Archibald Constable & Co. Ltd., 1906. “Chapter 5: The Humanized Gods of Celtic Religion” <https://web.archive.org/web/20070927175115/http://dimplemoon.com/Main/Dbooks/CelticReligion/Chapter_5.html>.
* : Evans, Dyfed Lloyd. “Litavis: A Gaulish Goddess (She Who Feeds).” Celtnet: Nemeton. 26 May 2007 <https://web.archive.org/web/20070927003149/http://www.celtnet.org.uk/gods_c/cicolluis.html>.
* : Guralnik, David B., Editor in Chief. “Field.” Webster’s New World Dictionary of the American Language. Second College Edition. New York, NY: Prentice Hall Press, 1986. ISBN 0-671-41809-2 (indexed), ISBN 0-671-41807-6 (plain edge), ISBN 0-671-41811-4 (pbk.), and ISBN 0-671-47035-3 (LeatherKraft).